(1839) Die griexe clerke ende die latine , Elc na die maniere sine , Songen die letanyen wel .Die bisscop van Napels , Daniel , Dede op , wat daerin lach scone , Ons Heren Jhesus dorne crone , Daer lucht soe suete ute quam , Dat niemant en was , diet vernam , En dochten rieken in diere wise Oft hi ware in den paradise .Alse keiser Karle dat bekent , Viel hi neder opt paviment : Met ghelove bat hi onsen Here , Dat hijt dade doer sijn ere , Ende hi sijnre passien wonder Ende sijnre verrisenissen sonder Verniewen woude , daer ter stede .